C 520/8

ET

Komisjoni teatis vastavalt ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepingu 1. protokolli artikli 7 lõike 3 punktile b

Kumulatsioon Euroopa Liidu ja teiste Lääne-Aafrika riikide, teiste AKV riikide ning Euroopa Liidu ülemeremaade ja -territooriumidega, nagu on sätestatud Côte d’Ivoire’i – ELi vahelise vahepealse majanduspartnerluslepingu 1. protokolli artikli 7 lõigetes 1 ja 2

(2021/C 520/07)

Côte d’Ivoire’i – Euroopa Liidu (edaspidi „liit“) (1), vahelise vahepealse majanduspartnerluslepingu (edaspidi „majanduspartnerlusleping“) 1. protokolli artikli 7 lõike 1 kohaselt võimaldatakse liitu eksportijatel käsitada liidu päritolustaatusega materjalidena materjale, mis on pärit:

— teistest Lääne-Aafrika riikidest, (2) kellel on tollimaksu- ja kvoodivaba juurdepääs Euroopa Liidu turule;

— teistest majanduspartnerluslepingut vähemalt ajutiselt kohaldanud Aafrika, Kariibi mere ja Vaikse ookeani piirkonna (edaspidi „AKV“) riikidest või

— liidu ülemeremaadest ja -territooriumidelt (edaspidi „ÜMTd“),

kui neid kasutatakse liidus toodetud ja majanduspartnerluslepingu raames artikli 7 muude tingimuste kohaselt Côte d’Ivoire’i eksporditavas tootes.

1. protokolli artikli 7 lõikega 2 võimaldatakse liitu eksportijatel käsitada teistes majanduspartnerluslepingut vähemalt ajutiselt kohaldanud AKV riikides ning ülemeremaades ja -territooriumidel tehtavat tööd ja töötlust kui liidus toodetud ja majanduspartnerluslepingu raames artikli 7 muude tingimuste kohaselt Côte d’Ivoire’i eksporditava toote suhtes liidu territooriumil toimunut.

Liidul on lepingud või kokkulepped halduskoostööks majanduspartnerluslepinguid kohaldavate AKV riikide, ÜMTde ja ELi üldiste tariifsete soodustuste kava kasutavate Lääne-Aafrika riikidega, kes täidavad vajalikke nõudeid. Euroopa Komisjon on Côte d’Ivoire’ile esitanud selliste lepingute või kokkulepete üksikasjad. Seega on liit täitnud 1. protokolli artikli 7 lõikes 3 osutatud haldusnõuded.

Seepärast võib 1. protokolli artikliga 7 ette nähtud kumulatsiooni liidus kohaldada alates 1. jaanuarist 2022 järgmiselt.

1. protokolli artikli 7 lõikega 2 ette nähtud kumulatsiooni võib kohaldada järgmiste riikide suhtes:

— AKV majanduspartnerluslepingu riigid — CARIFORUM: Antigua ja Barbuda, Bahama Ühendus, Barbados, Belize, Dominica Ühendus, Dominikaani Vabariik, Grenada, Guyana Vabariik, Jamaica, Saint Kitts ja Nevis, Saint Lucia, Saint Vincent ja Grenadiinid, Suriname Vabariik ning Trinidadi ja Tobago Vabariik; — Kesk-Aafrika piirkond: Kameruni Vabariik; — Ida- ja Lõuna-Aafrika piirkond: Komoori Liit, Madagaskari Vabariik, Mauritiuse Vabariik, Seišelli Vabariik ja Zimbabwe Vabariik; — Lõuna-Aafrika Arenguühendus: Botswana Vabariik, eSwatini Kuningriik, Lesotho Kuningriik, Lõuna-Aafrika Vabariik, Mosambiigi Vabariik ja Namiibia Vabariik; — Vaikse ookeani piirkond: Fidži Vabariik, Paapua Uus-Guinea Iseseisvusriik, Saalomoni Saared ja Samoa; — Lääne-Aafrika piirkond: Ghana Vabariik;

— ÜMTd — Aruba, Bonaire, Curaçao, Gröönimaa, Prantsuse Antarktilised ja Lõunaalad, Prantsuse Polüneesia, Saba, SaintBarthélemy, Saint-Pierre ja Miquelon, Sint Eustasius, Sint Maarten, Uus-Kaledoonia ja sõltkonnad ning Wallis ja Futuna.

1. protokolli artikli 7 lõikega 1 ette nähtud päritolu kumulatsiooni võib kohaldada järgmiste riikide suhtes:

— Lääne-Aafrika piirkond (üldiste tariifsete soodustuste kava kasutavad riigid): Benin, Burkina Faso, Cabo Verde, Gambia, Guinea Vabariik, Guinea-Bissau, Libeeria, Mali, Mauritaania, Nigeeria, Niger, Senegal, Sierra Leone ja Togo.

Käesolev teatis avaldatakse Côte d’Ivoire’i – ELi vahelise vahepealse majanduspartnerluslepingu 1. protokolli artikli 7 lõike 3 punkti b kohaselt.

(1) Ühelt poolt Côte d’Ivoire’i ning teiselt poolt Euroopa Ühenduse ja selle liikmesriikide vahelise vahepealse majanduspartnerluslepinguga loodud majanduspartnerluslepingu komitee 2. detsembri 2019. aasta otsus nr 2/2019, millega võetakse vastu mõiste „päritolustaatusega tooted“ määratlust ja halduskoostöö meetodeid käsitlev 1. protokoll (ELT L 49, 21.2.2020, lk 1).

(2) Benin, Burkina Faso, Cabo Verde, Gambia, Ghana, Guinea, Guinea-Bissau, Libeeria, Mali, Mauritaania, Nigeeria, Niger, Senegal, Sierra Leone ja Togo.